cyanic-selkie/wikianc huggingface dataset:
हैपेटाइटिस डी
वैसे तो सभी प्रकार के हेपेटाइटिस के लक्षण एक ही तरीके के होते हैं, इस कारण उपचार आरंभ करने से पहले परीक्षणों द्वारा यह पता लगा लेना चाहिए कि किस प्रकार के वायरस के संक्रमण हैं तभी इसका इलाज शुरू करना चाहिए। इस बीमारी में जितनी जरूरी दवाएं होती हैं, उतना ही जरूरी परहेज भी है। हेपेटाइटिस एक की प्रारंभिक अवस्था परहेज से ही ठीक हो जाती है।
लक्षण
थकान, उल्टी, हल्का बुखार, दस्त, गहरे रंग का मूत्र।
=सन्दर्भ ==
पैसा
पैसा भारत की राष्ट्रीय मुद्रा रुपया का सौवा हिस्सा है। यह नाम बांग्लादेश, पाकिस्तान, नेपाल में भी है। यह बांग्लादेश के अलावा सभी देशों में रुपये के 1⁄100 भाग होता है। जबकि यह बांग्लादेश में टका इसके 1⁄100 भाग का होता है।
शब्दावली
इस शब्द का उपयोग हिन्दी, फ़ारसी और अन्य भाषाओं में एक मुद्रा के रूप में किया जाता है। यह अरब सागर के द्वारा भारत और पूर्व अफ्रीका के मध्य व्यापार के दौरान उपयोग किया जाता था।
व्याडि
व्याडि (लगभग ई. पू. 400) संस्कृत वैयाकरण थे। संस्कृत व्याकरण के दार्शनिक पक्ष का विवेचन उनके "संग्रह" नामक ग्रन्थ से आरंभ होता है जिसके कुछ वाक्य ही आज अवशेष हैं। 'परिभाषावृत्ति' नामक उनकी दूसरी प्रसिद्ध रचना है। युधिष्ठिर मीमांसक अनेक प्रमाणों के आधर पर इनका समय २९५० विक्रम पूर्व मानते हैं। 1
भर्तृहरि के प्रमाण से जान पड़ता है कि ‘संग्रह’ पाणिनि-सम्प्रदाय से संबद्ध ग्रन्थ था। व्याडि स्वतन्त्र विचारक थे। भर्तृहरि के कथनानुसार संग्रह में उन्होंने चतुर्दश सहस्र विषयों पर विचार किया था। संग्रह भर्तृहरि के समय से बहुत पहले ही लुप्त हो चुका था। संग्रह के कुछ उद्धरण भर्तृहरि के ग्रन्थों में मिल जा ते हैं। उनमें भी अधिकांश वाक्यपदीय की भर्तृहरि रचित वृत्ति में हैं। जो दो-तीन उद्धरण दूसरे लेखकों द्वारा दिए गए हैं वे भी भर्तृहरि से ही लिए जान पड़ते हैं। पतंजलि ने संग्रह के बारे में कहा हैः- शोभना खलु दाक्षायणस्य संग्रहस्य कृतिः। 5 पतंजलि का ‘शोभना’ शब्द संग्रह के गौरव को व्यक्त कर देता है।
जो उद्धरण उपलब्ध हैं उनसे जान पड़ता है कि व्याडि ने संग्रह में प्राकृतध्वनि, वैकृतध्वनि, वर्ण, पद, वाक्य, अर्थ, मुख्यगौणभाव, सम्बन्ध, उपसर्ग, निपात, कर्मप्रवचनीय आदि विषयों पर विचार किया था। उन्होंने ‘दशध अर्थवत्ता’ मानी थी। शब्द के स्वरूप पर मौलिक विचार प्रस्तुत किए थे। शब्द के नित्य और अनित्य स्वरूप पर भी संग्रह में पर्याप्त विवेचन किया गया था और दोनों पक्षों में गुण-दोष के विवेचन के पश्चात् यह निष्कर्ष निकाला गया था कि व्याकरण के नियम शब्दनित्यवाद तथा शब्दकार्यवाद दोनों में से चाहे किसी भी पक्ष को स्वीकारने पर अवश्यम्भावी है।
विलफ्रेडो परेटो
विलफ़्रेडो परेटो (Vilfredo Federico Damaso Pareto ; उच्चारण : [vilˈfreːdo paˈreːto] ; 1848-1923) इटली के इंजीनियर, समाजशास्त्री, अर्थशास्त्री, राजनीतिशास्त्री और दार्शनिक थे। अर्थशास्त्र के क्षेत्र में उन्होने कई महत्वपूर्ण योगदान किए।
परिचय
विलफ़्रेडो परेटो इतालवी पिता की संतान थे जिन्हें इटली की सरकार की नीतियों का विरोध करने के कारण पेरिस में निर्वासित जीवन व्यतीत करना पड़ रहा था। उनके मध्यवर्गीय परिवार ने उनकी प्राथमिक शिक्षा का अच्छा प्रबंध किया और उन्हें कठोर अध्यवसाय व सादगीपूर्ण जीवन जीने के संस्कार दिये। 1858 में इटली लौट कर उन्होंने इंजीनियरिंग की डिग्री ली। इंजीनियर की नौकरी करने के दौरान परेटो ने इंग्लैण्ड और स्कॉटलैण्ड की कई यात्राएँ कीं और इस दौरान उन्हें ब्रिटिश अर्थव्यवस्था का अवलोकन करने का मौका मिला। उन्होंने देखा कि मुक्त बाज़ार नीति का ब्रिटेन को कितना फ़ायदा हो रहा है। वे ऐडम स्मिथ सोसाइटी के सक्रिय सदस्य बन गये और लोकतंत्र व मुक्त व्यापार के समर्थन में लेखन करने लगे। परेटो को रात में नींद कम आती थी। इस समय का सदुपयोग उन्होंने राजनीतिक अर्थशास्त्र और समाजशास्त्र के अध्ययन में किया। रिटायर होने के बाद उन्होंने अपनी इंजीनियरिंग ट्रेनिंग का फ़ायदा उठा कर आर्थिक विश्लेषण को गणितीय रूपों में व्यक्त करना शुरू किया। जल्दी ही उनकी ख्याति बढ़ गयी और उन्हें लुज़ाने विश्वविद्यालय में लियोन वालरस की जगह नियुक्ति मिल गयी। आगे चल कर परेटो गणितीय विधियों की संकीर्णता से उकता गये और ऐतिहासिक और सांस्कृतिक संदर्भों के आईने में आर्थिक गतिविधियों को परखने का प्रयास करने लगे। अपने चाचा से विरासत में प्राप्त सम्पत्ति से उन्होंने एक विशाल बंगला ख़रीदा जिसमें किसी संन्यासी की तरह अकेले अपनी पालतू बिल्लियों के साथ रहते हुए उन्होंने अपना जीवन अर्थशास्त्र की समस्याओं पर ग़ौर करते हुए गुज़ारा।
अर्थशास्त्र को गणितीय आधार देने के अलावा परेटो अपने तीन अन्य योगदानों के लिए भी जाने जाते हैं। उन्होंने आमदनी वितरण के नियम का विकास किया जो आज भी उनके नाम से ही जाना जाता है।  उन्होंने अर्थशास्त्रियों का ध्यान कार्डिनल उपयोगिता से हटा कर ओर्डिनल उपयोगिता की तरफ़ दिलाया। उन्होंने एक ऐसी परीक्षा विधि भी विकसित की जिसके ज़रिये पता लगाया जा सकता था कि आर्थिक परिणाम सुधारे जा सकते या नहीं। इसे परेटो द्वारा प्रतिपादित अनुकूलतम परिस्थिति के सिद्धांत के नाम से भी जाना जाता है।
परेटो ने विभिन्न राष्ट्रों में आमदनी की विषमताओं का अध्ययन किया और देखा कि यह आय-वितरण एक सहज पैटर्न के मुताबिक होता है। उन्होंने परिवारों का क्रम उनकी आमदनी के हिसाब से लगाया और फिर उनकी आमदनी दर्ज करके उसका विश्लेषण किया। नतीजा यह निकला कि आय अनुपात में या अंकगणितीय रूप से नहीं बढ़ रही है। सबसे ज़्यादा ग़रीब परिवार से लेकर सबसे ज़्यादा अमीर परिवार तक के क्रम में आय ज्यामितीय रूप से बढ़ती दिखी। अगर आय अंकगणितीय क्रम से बढ़ती तो तीसवें नंबर का परिवार बीसवें नंबर के परिवार से बीस फ़ीसदी ज़्यादा कमाता और यही क्रम सौवें और नब्बेवें परिवार के बीच प्राप्त होता। लेकिन आमदनी बढ़ने की ज्यामितीय दर बता रही थी कि तीसवें स्थान का परिवार बीसवें स्थान वाले परिवार से दस फ़ीसदी ज़्यादा कमा रहा था जबकि पचासवें स्थान का परिवार चालीसवें स्थान के परिवार से पचास फ़ीसदी ज़्यादा और सौवें स्थान वाला परिवार नब्बेवें स्थान वाले परिवार से सौ फ़ीसदी ज़्यादा कमा रहा था।
परेटो ने अमेरिका और कई युरोपियन देशों में आय वितरण पर निगाह डाली और पाया कि विषमता की स्थिति एक पैटर्न के रूप में तकरीबन ऐसी ही है। इसलिए उन्होंने इसे नियम की संज्ञा दी। परेटो का ख़याल था कि विषमता इसी तरह जारी रहेगी क्योंकि मालदार लोग अपने राजनीतिक रुतबे का फ़ायदा उठा कर वितरण के इस पैटर्न को बदलने ही नहीं देंगे। परेटो के इस नियम से बहुत विवाद पैदा हुआ, क्योंकि इसके साथ कई सामाजिक-राजनीतिक मुद्दे जुड़े हुए थे जिन पर विचार करने से अर्थशास्त्री आम तौर पर कतराते रहते थे। लेकिन, परेटो की इस खोज को आर्थिक विज्ञान में होने वाली एक महत्त्वपूर्ण प्रगति का दर्जा भी मिला। परेटो से पहले किसी अर्थशास्त्री ने दुनिया के बहुत से देशों की आमदनियों के आँकड़ों का विश्लेषण नहीं किया था।
ओर्डिनल उपयोगिता को कार्डिनल उपयोगिता पर प्राथमिकता दे कर परेटो ने अर्थशास्त्रियों से आग्रह किया कि वे उपभोक्ता से बहुत ज़्यादा अपेक्षाएँ न करें। कार्डिनल उपयोगिता के मुताबिक उपभोक्ता से न केवल यह उम्मीद की जाती थी कि वह एक वस्तु के ऊपर दूसरी को प्राथमिकता देना जानता होगा, बल्कि यह भी जानता होगा कि उस प्राथमिकता की मात्रा क्या होगी। जबकि ओर्डिनल उपयोगिता के उसूल के मुताबिक उपभोक्ता से केवल प्राथमिकता देने की आशा ही की जानी चाहिए थी। व्यवहार में कार्डिनल और ओर्डिनल उपयोगिता के बीच अंतर इस तरह समझा जा सकता है : अगर एक उपभोक्ता अनन्नास के ऊपर आम को प्राथमिकता देता है, तो उससे यह जानने की अपेक्षा करना ग़लत होगा कि वह आम को अनन्नास से दो सौ फ़ीसदी उपयोगी मानता है या डेढ़ सौ फ़ीसदी। उपभोक्ता का ख़रीद-व्यवहार ऐसी कोई सूचना नहीं देता। परेटो के इस आग्रह का परिणाम यह हुआ कि विभिन्न लोगों द्वारा ग्रहण की जाने वाली उपयोगिता को नापना ज़रूरी नहीं रह गया। जेरेमी बेंथम और जेम्स स्टुअर्ट मिल द्वारा विकसित उपयोगितावाद का दर्शन में इस उलझन से ग्रस्त था। परेटो के सूत्रीकरण का नतीजा यह हुआ कि उपयोगिता नापने का पैमाना बनाने की कोशिशें ही रुक गयीं। इसी तरह अंतर्वैयक्तिक संबंधों में भी उपयोगिता की तुलनाएँ करने का रवैया छोड़ दिया गया। यही काफ़ी समझा जाने लगा कि अगर दो व्यक्ति दो चीज़ों का विनिमय कर रहे हैं तो वे जो दे रहे हैं उसके मुकाबले उनके लिए प्राप्त की जाने वाली चीज़ की उपयोगिता अधिक है। अगर ऐसा न होता तो वे यह विनिमय करते ही क्यों। परेटो का तीसरा योगदान अनुकूलतम परिस्थिति के सिद्धांत के रूप में सामने आया। आर्थिक मामलों की अनुकूलतम स्थिति की खोज करते समय परेटो इस नतीजे पर पहुँचे कि कुछ आर्थिक परिणाम किसी भी तरीके से बेहतर नहीं किये जा सकते। अगर किसी एक व्यक्ति की स्थिति को बेहतर किया जाना है तो उसके लिए किसी दूसरे व्यक्ति की स्थिति को कमतर करना होगा। यानी कुल मिला कर स्थिति में कोई सुधार नहीं होगा। परेटो का कहना था कि दो व्यक्ति तभी कोई लेन-देन करते हैं जब दोनों को फ़ायदे की उम्मीद हो। अगर लाभ किसी एक को ही होगा तो विनिमय होगा ही नहीं। ऐसी स्थिति के बावजूद अगर दबाव डाल कर वस्तुओं का पुनर्वितरण करने की कोशिश की जाएगी तो कुल मिला कर स्थिति में या आर्थिक प्रदर्शन में कोई सुधार नहीं होगा। इसलिए बाज़ार में मुक्त विनिमय की स्थिति ही अनुकूलतम कही जा सकती है।
परेटो के इस सिद्धांत के नतीजे नीतिगत क्षेत्र में निकलने लाज़मी थे। कल्याणकारी अर्थशास्त्र की पैरोकारी के लिए भी इसका इस्तेमाल किया गया। इसके मुताबिक बिना किसी का नुकसान किये अगर हर व्यक्ति की बेहतरी हो सके तो आर्थिक कल्याण में सुधार हो सकता है। यह अनुकूलतम परिस्थिति पैदा हो सके इसलिए लाज़मी समझा गया कि उपभोक्ताओं के स्तर पर जिस सीमांत दर से उपभोग में प्रतिस्थापन हो, उसी सीमांत दर से उत्पादक अपने उत्पादन में तब्दीली करें। परेटो के अनुसार केवल ऐसा होने पर ही सभी उत्पादन प्रक्रियाओं की सीमांत लागत सीमांत आमदनी के बराबर हो सकती है। दूसरी तरफ़, तीस के दशक में अर्थशास्त्रियों का यह ख़याल भी था कि मूल्यगत विवेक का इस्तेमाल किये बिना अनुकूलत ये परिस्थिति के इस सिद्धांत के ज़रिये आर्थिक प्रदर्शन का मूल्यांकन किया जा सकता है। इसलिए उन्होंने इस प्रश्न पर काफ़ी दिमाग़ खपाया और यह पता लगाने की कोशिश की कि कुछ विशेष परिस्थितियों में यह उसूल कारगर होने से चूकता तो नहीं है। परेटो के इस उसूल को अमीरों को टैक्स रियायतें देने के लिए इस्तेमाल किया जाता है : अगर मालदार लोगों को ये रियायतें मिलेंगी तो वे निवेश ज़्यादा कर सकेंगे और आर्थिक उछाल आएगा और नतीजे के तौर पर ग़रीबों की भी बेहतरी होगी। इस स्थिति में इसे परेटो-सुपीरियर की संज्ञा दी जाएगी। अगर टैक्स रियायतों से आर्थिक उछाल नहीं आया तो राजस्व की भरपाई किसी न किसी की जेब से तो करनी ही होगी। मालदारों को फ़ायदा होगा और आम आदमी की जेब ख़ाली होगी। यह परेटो-ओप्टिमल माना जाएगा।
परेटो ओप्टिमल की आलोचना करते हुए अमर्त्य सेन ने दावा किया है कि इस सिद्धांत से निकलने वाले नतीजे मूल्य-तटस्थ या वैज्ञानिक नहीं कहे जा सकते। यह सिद्धांत इस पूर्वधारणा पर आधारित है कि अगर कोई परिवर्तन व्यक्ति को ख़ुशहाल बनाता है तो इससे कुल मिला कर वह समाज भी ख़ुशहाल होता है। इस मान्यता को सही नहीं माना जा सकता। दूसरे, यह सिद्धांत सभी परिस्थितियों में श्रेयस्कर नहीं है। मसलन, अकाल की स्थिति कायदे से परेटो ओप्टिमल है और जनता को भुखमरी से बचाने के लिए किया गया पुनर्वितरण परेटो ओप्टिमल के ख़िलाफ़ चला जाएगा।
सन्दर्भ
1 रेनाटो सिरिलो (1979), द इकॉनॉमिक्स ऑफ़ विलफ्रेडो परेटो, फ्रैंक कैस, लंदन.
2. एच. चार्ल्स पावर्स 1987, विलफ़्रेडो परेटो, सेज पब्लिकेशंस, न्यूबरी पार्क.
गाजूपुर, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है। सम्बंधित जनगणना कोड: राज्य कोड :09 जिला कोड :135 तहसील कोड : 00720
रजघाट खरसीया मण्डल
रजघाट खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
भू-केंद्रित मॉडल
हिंदू कैलेंडर सौर मंडल के भू-केंद्रित मॉडल पर आधारित है। एक भूकेंद्रीय मॉडल सौर मंडल का वर्णन करता है जैसा कि पृथ्वी की सतह पर एक पर्यवेक्षक द्वारा देखा जाता है।
हिंदू कैलेंडर समय के नौ मापों को परिभाषित करता है (संस्कृत: मान; आईएएसटी: माने):
1. ब्रह्म मान:
2. दिव्या मान:
3. पितृ मान:
4. प्रजापत्य मान:
5.गुरुर मान:
6. सौरा मन:
7. सावन मान:
8. चंद्र मान:
9. नक्षत्र मान:
इनमें से केवल अंतिम चार सक्रिय उपयोग में हैं ।
सामर्थ्य और सीमा
सामर्थ्य और सीमा सुप्रसि़द्घ कथाकार भगवती चरण वर्मा का बहुचर्चित उपन्यास है। इसमें अपने सामर्थ्य की अनुभूति से पूर्ण कुछ ऐसे विशिष्ट व्यक्तियों की कहानी है जिन्हें परिस्थितियाँ एक स्थान पर एकत्रित कर देती है। हर व्यक्ति अपनी महत्ता, अपनी शक्ति और सामर्थ्य से सुपरिचित था – हरेक को अपने पर अटूट विश्वास था; लेकिन परोझ की शक्तियों को कौन जानता था जो उनके इस दर्प को चकनाचूर करने को तैयार हो रही थी।
इस उपन्यास में आज के महान सघंर्ष से युक्त जीवन का सशक्त और रोचक चित्रण हुआ है। इसके द्वारा कथाकार ने जहाँ मानवीय प्रयत्नों की गरिमा को पूरी कलात्मकता से उजागर किया है, वही यह भी सिद्घ किया है कि मनुष्य नियति और प्रकति के हाथों महज एक खिलौना है। वह समर्थ है, प्रबुद्घ और ज्ञानी भी है, लेकिन उसके सारे सामर्थ्य और ज्ञान की एक सीमा है, जिससे वह अनजान बना रहता है।
वैसे तुम चेतन हो, तुम प्रबुद्घ ज्ञानी हो,
तुम समर्थ, तुम कर्ता, अतिशय अभिमानी हो,
लेकिन अचरज इतना तुम कितने भोले हो,
ऊपर से ठोस दिखो, अन्दर से पोले हो,
भगवती बाबू के इस उपन्यास में मनुष्य की इसी सीमा का प्रभावशाली चित्रण है।
अहमद यख़्ता माद्रन
अहमद यख़्ता माद्रन तुर्की के संगीतकार, स्कूली गीतों को लिखने वाले और क्रान्तिकारी स्ंगीत से जुड़े थे।
जीवन
मद्रान को इज़मीर में एक सामूहिक संगीतज्ञ के रूप में इज़मीर के कला विद्यालय में प्रशिक्षण दिया गया था। उसने क्लारिनेट को चलाना सीखा। स्कूल के पश्चात वे एदिर्ने में एक सैनिक समूह के प्रशिक्षक बने, जहाँ उनकी एक आँख पर गहरी चोट लगी। 1908 में माद्रन मिज़िका-ए-हुमायूँ में वे शामिल हुए। बाद में उन्हें मिस्र में सेवा के लिए भेजा गया वे एक जर्मन समूह का हिस्सा बने। मद्रान इस समूह के एकमात्र वादक के रूप में कई दौरे किए। गणराज्य बनने के बाद वे राष्ट्रपति स्वर समता वादक समूह के रचनाकार बने।
हेपेटाइटिस ई
यकृतशोथ ङ (हेपेटाइटिस ई) एक जलजनित रोग है और इसके व्यापक प्रकोप का कारण दूषित पानी या भोजन की आपूर्ति है। प्रदूषित पानी इस महामारी को बढ़ा देता है और स्थानीय क्षेत्रों में छिटपुट मामलों के स्रोत कच्चे या अधपके शेलफिश को खाना होता है। इससे वायरस के फैलने की संभावना अधिक होती है। हालाकि अन्य देशों की तुलना में भारत के लोगों में हेपेटाइटिस ई न के बराबर होता है। बंदर, सूअर, गाय, भेड़, बकरी और चूहे इस संक्रमण के प्रति संवेदनशील हैं।
ऊषा थोरट
श्रीमती उषा थोराट (जन्म 20 फ़रवरी 1950) 10 नवम्बर 2005 से 9 नवम्बर 2010 तक भारतीय रिजर्व बैंक के डिप्टी गवर्नर रहीं।
अप्रैल 1972 में वे रिजर्व बैंक में शामिल हुई। वह रिजर्व बैंक स्टाफ कॉलेज में संकाय की सदस्या थीं और उन्होंने आरबीआई के गुवाहाटी कार्यालय में भी सेवाएं दीं। अप्रैल 2004 से उन्होंने भारतीय रिजर्व बैंक के कार्यकारी निदेशक के पद पर कार्य किया। 2005 में वे डिप्टी गवर्नर बनीं और 2010 में इसी पद से रिटायर हुई।
हिंदू वास्तुकला
हिंदू वास्तुकला हिंदू ग्रंथों में वर्णित मंदिरों, मठों, मूर्तियों, घरों, बाजारों, उद्यानों और नगर नियोजन जैसी संरचनाओं के लिए भारतीय वास्तुकला की पारंपरिक प्रणाली है। वास्तुकला संबंधी दिशा-निर्देश संस्कृत पांडुलिपियों और कुछ मामलों में अन्य क्षेत्रीय भाषाओं में भी मौजूद हैं। इन ग्रंथों में वास्तु शास्त्र, शिल्प शास्त्र, बृहत् संहिता, पुराणों और आगमों के स्थापत्य अंश, और क्षेत्रीय ग्रंथ जैसे मानसार आदि शामिल हैं।
ऊषा थोरट
वह बैंक ऑफ बड़ौदा, इंडियन ओवरसीज बैंक और भारतीय प्रतिभूति व्यापार निगम (सिक्योरिटीज़ ट्रेडिंग कार्पोरेशन ऑफ इंडिया) के बोर्ड ऑफ डायरेक्टर्स में भी रहीं।
हिंदू वास्तुकला
अब तक हिंदू वास्तुकला के सबसे महत्वपूर्ण, विशिष्ट और कई जीवित उदाहरण हिंदू मंदिर हैं, एक स्थापत्य परंपरा के साथ जिसने पत्थर, ईंट और रॉक-कट वास्तुकला में जीवित उदाहरण छोड़े हैं जो गुप्त साम्राज्य के समय के हैं। इन वास्तुकलाओं पर प्राचीन फ़ारसी और हेलेनिस्टिक वास्तुकला का प्रभाव था। आधुनिक युग में बहुत कम धर्मनिरपेक्ष हिंदू वास्तुकला बची है, जैसे कि महल, घर और शहर। खंडहर और पुरातात्विक अध्ययन भारत में प्रारंभिक धर्मनिरपेक्ष वास्तुकला का एक दृश्य प्रदान करते हैं।
भारतीय महलों और नागरिक स्थापत्य इतिहास पर अध्ययन ने काफी हद तक मुगल और इंडो-इस्लामिक वास्तुकला पर ध्यान केंद्रित किया है, विशेष रूप से उत्तरी और पश्चिमी भारत के अपने सापेक्ष बहुतायत को देखते हुए। भारत के अन्य क्षेत्रों में विशेष रूप से दक्षिण में हिंदू वास्तुकला १६ वीं शताब्दी के माध्यम से फलती-फूलती रही, जैसे कि मंदिरों, बर्बाद शहरों और विजयनगर साम्राज्य और नायकों के धर्मनिरपेक्ष स्थानों के उदाहरण। धर्मनिरपेक्ष वास्तुकला भारत में कभी भी धार्मिक के विरोध में नहीं थी, और यह पवित्र वास्तुकला है जैसे कि हिंदू मंदिरों में पाए जाते हैं जो धर्मनिरपेक्ष लोगों से प्रेरित और अनुकूलन थे। इसके अलावा, हार्ले कहते हैं, यह मंदिर की दीवारों, स्तंभों, तोरणों और मडपमों पर राहत में है जहां धर्मनिरपेक्ष वास्तुकला का लघु संस्करण पाया जा सकता है।
ग्रंथों
वास्तु शास्त्र और शिल्प शास्त्र प्राचीन भारतीय ग्रंथों में ६४ दिव्य कलाओं में से एक के रूप में सूचीबद्ध हैं। वे वास्तुकला की कला और विज्ञान को कवर करने वाले डिजाइन मैनुअल हैं, आमतौर पर हिंदू प्रतीकवाद के साथ मिश्रित रूप, कार्य। हिंदू वास्तुकला सिद्धांतों का सबसे पुराना, पुरातन और आसुत संस्करण वैदिक साहित्य में पाया जाता है, जिसे पारंपरिक रूप से उपवेदों (वेदों के लिए कम परिशिष्ट) के रूप में माना जाता है, और स्थापत्य वेद कहा जाता है। हिंदू वास्तुकला के आचार्य के विश्वकोश में हिंदू वास्तुकला पर अधिक विवरण के साथ सैकड़ों संस्कृत पांडुलिपियाँ सूचीबद्ध हैं जो आधुनिक युग में बची हुई हैं। वे विषयों की एक विस्तृत श्रृंखला के वास्तुशिल्प पहलुओं को कवर करते हैं: आभूषण, फर्नीचर, वाहन, प्रवेश द्वार, पानी की टंकियाँ, नालियाँ, शहर, सड़कें, घर, महल, मंदिर और अन्य। समकालीन युग में सबसे अधिक अध्ययन किए जाने वाले ग्रंथ विभिन्न इंडिक लिपियों में संस्कृत पांडुलिपियाँ हैं। इनमें बृहत् संहिता (अध्याय ५३, ५६-५८ और ७९), मानसार शिल्प शास्त्र, तेलुगु और तमिल में टिप्पणियों के साथ मायामाता वास्तु शास्त्र, पुराण (उदाहरण के लिए अग्नि पुराण के अध्याय ४२-६२ और १०४-१०६) शामिल हैं। ब्रह्माण्ड पुराण का अध्याय ७) और हिंदू आगम।
गांवों, कस्बों और शहरों
हिंदू ग्रंथ घरों, बाजारों, बगीचों और नगर नियोजन के लिए वास्तु संबंधी दिशा-निर्देशों की सिफारिश करते हैं। मानव बस्ती के लिए सबसे अच्छी जगह, मानसार घोषित करती है, मोटी मिट्टी के साथ सही इलाके की तलाश करती है जो पूर्व की ओर आसमान खोलने के लिए ढलान करता है ताकि निवासी सूर्योदय की सराहना कर सकें। यह एक नदी या महत्वपूर्ण जल धारा के पास है, और कुओं के लिए पर्याप्त भूजल है - पानी का दूसरा स्रोत। मानसार कहता है कि मिट्टी दृढ़ होनी चाहिए, फूलों, सब्जियों और फलों के पेड़ उगाने के लिए समृद्ध और सुखद गंध वाली होनी चाहिए। पाठ अनुशंसा करता है कि नगर नियोजक घरों और सार्वजनिक भवनों के लिए एक स्थिर नींव के लिए मिट्टी की गुणवत्ता की खुदाई और जांच करें। एक बार जब स्थान स्वीकार कर लिया जाता है, तो पाठ सड़कों, घरों, बाजारों, उद्यानों और अन्य बुनियादी ढांचे को बसाने के लिए आवश्यक बनाने के लिए चालीस योजनाओं का वर्णन करता है। उदाहरण वास्तु योजनाओं में दंडक, प्रस्तर, चतुर्मुख, पद्मक, कर्मुका, स्वस्तिक और अन्य शामिल हैं। हिंदू ग्रंथ अलग-अलग हैं, पांच साझा सिद्धांतों के साथ:
दिशानिर्देश विज्ञान, आध्यात्मिक विश्वासों, ज्योतिष और खगोल विज्ञान की प्रारंभिक हिंदू समझ के सिद्धांतों को जोड़ते हैं। व्यवहार में ये दिशा-निर्देश प्रमुख दिशाओं के अनुरूप समरूपता का समर्थन करते हैं, जिसमें सड़कों को मौसमी हवाओं की दिशा के साथ संरेखित करने, इलाके और स्थानीय मौसम की जरूरतों के साथ एकीकृत करने के पक्ष में कई योजनाएँ हैं। मानसार में शहर के केंद्र में एक मंदिर या सार्वजनिक सभा हॉल की सिफारिश की जाती है।
अस्पताल, धर्मशाला
चिकित्सा और शल्य चिकित्सा पर प्रारंभिक हिंदू ग्रंथों में बीमार लोगों की देखभाल के लिए समर्पित भवनों और हॉल का उल्लेख है, और अनुशंसा करते हैं कि वास्तु विद्या (वास्तुविद्या) विशेषज्ञता वाले वास्तुकारों को इनका निर्माण करना चाहिए। १०० ईसा पूर्व से १५० सीई के बीच की चरक संहिता, उदाहरण के लिए पुस्तक १ में श्लोक १५.६ (सूत्रस्थान) में कहा गया है: "[...] दृढं निवातं प्रवातैकदेशं सुखप्रविचारमनुपत्यकं धूमातपजलरजसामनभिगमनीयमनिष्ठानां च शब्दस्पर्शरसरूपगन्धानां सोदपानोदूखलमुसलवर्चःस्थानस्नानभूमिमहानसं वास्तुविद्याकुशलः प्रशस्तं गृहमेव तावत् पूर्वमुपकल्पयेत् । [...] – पहले स्थान पर एक हवेली का निर्माण एक इंजीनियर की देखरेख में किया जाना चाहिए जो मकानों और घरों के निर्माण के विज्ञान से परिचित हो। यह विशाल और विशाल होना चाहिए। उसमें शक्ति तत्व की कमी नहीं होनी चाहिए। इसके हर हिस्से को तेज हवाओं या हवाओं के संपर्क में नहीं आना चाहिए। कम से कम एक हिस्सा हवा के बहाव के लिए खुला होना चाहिए। यह ऐसा होना चाहिए कि कोई इसमें आसानी से चल सके या चल सके। यह धुएं, या सूरज, या धूल, या हानिकारक ध्वनि और स्वाद और रूप और गंध के संपर्क में नहीं आना चाहिए। इसमें सीढ़ियाँ, मूसल और मोर्टार, शौचघर, पेटी लगाने के लिए आवास और खाना पकाने के कमरे के साथ सुसज्जित होना चाहिए। – अविनाश कविरत्न द्वारा अनुवादित [...] – वास्तुकला के विशेषज्ञ को सबसे पहले एक ऐसे शुभ घर की व्यवस्था करनी चाहिए जो मजबूत, हवा रहित (हवा से अलग), हवादार हो, आराम से चलने की जगह हो, घाटी में स्थित न हो, धुएं (या) धूप के लिए दुर्गम हो (या) पानी (या) स्वाद (या) दृष्टि (या) गंध, और जल जलाशय, मोर्टार मूसल, शौचालय, बाथरूम और रसोई के साथ प्रदान किया गया। – प्रिया शर्मा द्वारा अनुवादित [...] – इस प्रकार, भवन विज्ञान में एक विशेषज्ञ को पहले एक योग्य भवन का निर्माण करना चाहिए। यह मजबूत होना चाहिए, हवा से बाहर, और इसका एक हिस्सा हवा के लिए खुला होना चाहिए। इसमें प्रवेश करना आसान होना चाहिए, और अवसाद में नहीं होना चाहिए। यह धुएं, धूप, पानी, या धूल, साथ ही अवांछित शोर, भावनाओं, स्वाद, स्थलों और गंधों के रास्ते से बाहर होना चाहिए। इसमें पानी की आपूर्ति, मूसल और मोर्टार, शौचालय, स्नान करने का स्थान और एक रसोईघर होना चाहिए। – डोमिनिक वुजास्टिक द्वारा अनुवादित (अस्पताल इमारत उपशीर्षक के अंदर)"
- चरक संहिता, १.१५.६
कला और नागरिक भवन
नारद शिल्पशास्त्र वास्तुकला पर एक और प्रारंभिक संस्कृत ग्रंथ है। इसमें ८३ अध्याय हैं, जिनमें गाँवों और शहरों की योजनाओं, महलों और घरों के वास्तु संबंधी दिशा-निर्देशों, सार्वजनिक जल टंकियों, हिंदू मंदिरों के साथ-साथ सार्वजनिक नागरिक भवनों के निर्माण पर अध्याय हैं। नारद शिल्पा के अध्याय ६० से ६६ में सामुदायिक सेवाओं और आनंद के लिए विशेष शाला पर चर्चा की गई है, जिसमें भोजन-शाला (भोजन गृह) पर अध्याय ६१, नाटक (प्रदर्शन कला) पर अध्याय ६५ और कला और चित्रों को प्रदर्शित करने के लिए एक इमारत पर चर्चा करते हुए अध्याय ६६ शामिल हैं। अध्याय ७१ चर्चा करता है कि घरों और नागरिक भवनों को सजीव करने के लिए चित्र का उपयोग कैसे किया जाना चाहिए।
नारद शिल्पशास्त्र कहते हैं कि चित्रशाला और अन्य मनोरंजन गृह, एक शहर के मध्य में स्थित होना चाहिए, अधिमानतः मुख्य सड़क या जहां शहर की प्रमुख सड़कें पार करती हैं या प्रमुख मंदिरों या महल के पास। इस भवन का मंडपम खुला और हवादार होना चाहिए। इसमें ऐसे चित्र होने चाहिए जो "हमारे मन को मोहित करें" और "आँखों को खुशी दें", राघवन द्वारा अनुवाद के अनुसार, अनुपात के नियमों और "मुद्रा-निर्धारण रेखाओं" के नियमों द्वारा निर्धारित किया गया हो। अध्याय ६६ आगे विशिष्ट डिजाइनों की सिफारिश करता है। उदाहरण के लिए यह कला के प्रदर्शन के लिए एक नागरिक भवन का वर्णन करता है जो गोलाकार (मर्दला, ड्रम की तरह) है, जिसमें मुख्य प्रवेश द्वार और छोटे वाले एक अदालत जैसी जगह, छतों और हॉल को घेरते हैं ताकि इमारत को खंडों में विभाजित किया जा सके। इन हॉलों में स्वयं आनंद की कुछ वस्तुओं जैसे नक्काशी, फर्श पर रंगीन पैटर्न, और चमकीले रंग के देवता, गंधर्व और किन्नर प्रदर्शित होने चाहिए।
हिंदू ग्रंथों में वर्णित नागरिक भवनों का एक अन्य समूह प्रेक्षा-शाला (नाटक/मंच प्रदर्शन के लिए भवन) और संगीतशाला या नाट्यशाला हैं। इन्हें तीन में वर्गीकृत किया गया है: धार्मिक कलाओं के लिए मंदिरों में सामान्य मनोरंजन के लिए शहर में या राजा और उसके मेहमानों के लिए एक महल में। उदाहरण के लिए भोज का समरांगना सूत्रधारा, अपने अध्याय ३४ को इन इमारतों को समर्पित करता है और जोड़ता है कि प्रदर्शन हॉल की दीवारों को नृत्य करने वाली या वाद्य यंत्र बजाने वाली युवतियों के चित्रों से सजाया जाना चाहिए। नर्तकों के लिए स्थान के साथ नाट्य-मंडप की योजना, नर्तकियों के साथ सह-प्रदर्शन करने वाले संगीतकारों के लिए स्थान, वह स्थान जहाँ नृत्य-नाटक के कलाकार विभिन्न कृत्यों (नेपथ्य-धाम) और प्रेक्षक (दर्शकों) के लिए अपनी पोशाक बदल सकते हैं कुमारा के शिल्प रत्न के अध्याय ३९ में चर्चा की गई है। नारद शिल्पशास्त्र "नाटक-सलास" शब्द का उपयोग करता है, यह अनुशंसा करता है कि प्रदर्शन मंच को एक मंच पर उठाया जाना चाहिए ताकि दर्शकों को एक बेहतर दृश्य मिल सके, दर्शक हॉल को प्रदर्शन से पहले और बाद में दर्शकों की प्रशंसा करने के लिए सजाया जाना चाहिए। ये कला और स्थापत्य सिद्धांत प्रदर्शन कला के लिए अधिक प्राचीन भारतीय परंपराओं से विकसित हो सकते हैं, वरदपांडे कहते हैं, जैसा कि बौद्ध ग्रंथ ब्रह्मजाल सुत्त में निहित है, जहां बुद्ध अपने भिक्षुओं को नृत्य, संगीत प्रदर्शन और इसी तरह के सार्वजनिक शो को मज्जिमा-सिला में देखने से मना करते हैं। नाट्यशास्त्र का पाठ नाट्य रंगमंच के लिए वास्तुशिल्प दिशानिर्देशों की सिफारिश करता है, लेकिन चित्र और योजनाओं के बिना। नाट्यशास्त्र में वर्णित रंगमंच में संभवतः २०० से ५०० दर्शकों के आराम से बैठने की व्यवस्था थी, फार्ले रिचमंड - भारतीय रंगमंच के विद्वान कहते हैं।
मंदिर
महत्वपूर्ण मंदिरों के गर्भगृह में एक मंडप मण्डली हॉल है, और कभी-कभी गर्भगृह और मंडप के बीच एक अंतराल एंटेचेम्बर और बरामदा है। दूर से तीर्थयात्रियों को आकर्षित करने वाले प्रमुख मंदिरों में आमतौर पर मंडप या अन्य भवन होते हैं जो तीर्थयात्रियों की सेवा करते हैं। इन्हें मंदिर से जोड़ा या अलग किया जा सकता है। मुख्य मंदिर मंदिर परिसर में अन्य छोटे मंदिरों या मंदिरों के साथ मौजूद हो सकता है। मंदिर के चारों ओर की सड़कें बाजार और आर्थिक गतिविधियों के केंद्र हैं। कोणार्क सूर्य मंदिर जैसे विशेष नृत्य मंडप (नट मंदिर) के उदाहरण हैं। पूल, मंदिर की टंकी (कुंड) भी बड़े मंदिरों का हिस्सा है, और वे पारंपरिक रूप से तीर्थयात्रियों के स्नान और स्नान के स्थान के रूप में काम करते हैं। वही आवश्यक वास्तु सिद्धांत दक्षिण पूर्व एशिया के ऐतिहासिक हिंदू मंदिरों में पाए जाते हैं।
गोपुरम
दक्षिणी भारत के एक हिंदू मंदिर के प्रवेश द्वार पर अनिवार्य रूप से स्वतंत्र स्थापत्य संरचना गोपुरम के रूप में मंदिर परिसर का एक तत्व है, अर्थात, गेटहाउस टॉवर, आमतौर पर अलंकृत, अन्य विशाल आकार के साथ।
मठ
हिंदू मठ जैसे मठ और आश्रम इमारतों के परिसर हैं जिनमें मंदिर, मठवासी कक्ष या सांप्रदायिक घर और सहायक सुविधाएँ शामिल हैं।
रथ
कुछ हिंदू स्थलों में रथ नाम के मंदिर या भवन हैं क्योंकि उनका आकार एक विशाल रथ जैसा है।
तोरण
मंदिरों, मठों और अन्य वस्तुओं के सामने, कभी-कभी एकल भवन के रूप में हिंदू, बौद्ध और जैन वास्तुकला में औपचारिक उद्देश्यों के लिए तोरण एक मुक्त खड़ा तोरण है।
स्तंभ
स्तंभ को जंघा, स्टली, अंगिका, स्थानु, अरणी, भारक या धारणा के रूप में भी जाना जाता है। यह मानसार में एक पीठिका, आधार, स्तंभ और एक राजधानी से मिलकर वर्णित है। यह लकड़ी या पत्थर से बनाया जा सकता है, स्वतंत्र हो सकता है या दीवारों में से एक से जुड़ा हुआ हो सकता है। पाठ निर्माण की विभिन्न सामग्रियों के लिए अलग-अलग अनुपातों का वर्णन करता है। स्तंभ की लंबाई मात्राओं में विभाजित है, और इन्हें कलाकृति से सजाया जा सकता है। मानसार स्तंभ के शीर्ष भागों को टेप करने के लिए नियमों का सुझाव देता है। चित्रात्मक स्तम्भों में राजस्थान के चित्तौड़गढ़ किले में विजय स्तम्भ शामिल है। यह विष्णु को समर्पित है।
ध्वज-स्तंभ मंदिरों के प्रवेश द्वार पर झंडे के डंडों के रूप में पाए जाते हैं, जिनमें अक्सर लिंगम और पवित्र जानवरों की छवि होती है।
छतरियाँ
छत्रियाँ ऊंचे, गुंबद के आकार के मंडप हैं जिनका उपयोग भारतीय वास्तुकला में एक तत्व के रूप में किया जाता है, जो राजस्थानी वास्तुकला में उत्पन्न होते हैं। वे व्यापक रूप से महलों में किलों में या अंत्येष्टि स्थलों आदि का सीमांकन करने के लिए उपयोग किए जाते हैं।
टक्स
टक्स एक पेंगुइन चरित्र और लिनक्स कर्नल का आधिकारिक ब्रांड चरित्र है। मूल रूप से यह लोगो 'लिनक्स लोगो प्रतियोगिता' में बनाया गया, टक्स लिनक्स के लिए सबसे अधिक उपयोग किया जाने वाला आइकन है। हालांकि विभिन्न लिनक्स वितरण विभिन्न शैलियों में टक्स का चित्रण करते हैं। इस चरित्र का उपयोग कई लिनक्स कार्यक्रमों में भी किया जाता है। यह समान्यतः लिनक्स के लिए एक प्रतीक है।
उत्पत्ति
लिनक्स ब्रांड चरित्र पेंगुइन की अवधारणा लिनक्स के निर्माता लिनुस टॉर्वाल्ड्स ने दी। टक्स को 1996 में लैरी इविंग द्वारा बनाया गया था। इसका सुझाव एलन कॉक्स द्वारा दिया गया था। और लिनक्स कर्नल मेलिंग सूची पर लिनुस टॉर्वाल्ड्स द्वारा इसे और अधिक परिष्कृत किया गया। टॉर्वाल्ड्स ने इसकी प्रेरणा एक एफ़टीपी जालस्थल पर मिली एक छवि से ली। पेंगुइन को "टक्स (TUX)" कहने वाले पहले व्यक्ति जेम्स ह्यूजेस थे, जिन्होंने कहा था कि यह "टॉर्वाल्ड्स यूनिक्स" शब्द से लिया गया है, जिसमें 'टी' अक्षर "टॉर्वाल्ड्स" से और बाकी 'यू' और 'एक्स' क्रमशः यूनिक्स का पहला और अंतिम अक्षर है। हालांकि, टक्स टक्सीडो का एक संक्षिप्त नाम भी है, जब कोई पेंगुइन देखता है तो यह आउटफिट अक्सर ध्यान में आता है।
टक्स को मूल रूप से लिनक्स लोगो प्रतियोगिता के लिए प्रस्तुत किया गया था। इस तरह की तीन प्रतियोगिताएं हुईं; टक्स ने उनमें से कोई भी नहीं जीती। इसका कारण यह है कि टक्स को औपचारिक रूप से लिनक्स के ब्रांड चरित्र के रूप में जाना जाता है, न कि लोगो के रूप में। लॉरी इविंग द्वारा टक्स का निर्माण किया गया था, जो एक मुफ्त सॉफ्टवेयर ग्राफिक्स पैकेज गिंप (GIMP) का पहला सार्वजनिक रूप से जारी संस्करण (0.54) है। यह उनके द्वारा निम्न शर्त के तहत जारी किया गया था: "Permission to use and/or modify this image is granted provided you acknowledge me lewing@isc.tamu.edu and The GIMP if someone asks."
टज़ (Tuz) 2009
टज़, एक नकली पेंग्विन चोंच पहनने वाला तस्मानियाई डैविल लिनक्स डॉट कोन्फ़ डॉट एयू (linux.conf.au) सम्मेलन का ब्रांड चरित्र था। यह लिनक्स कर्नेल के संस्करण 2.6.29 के लिए लोगो के रूप में लिनुस टोरवाल्ड्स द्वारा चुना गया जो कि डिस्नेल फेशियल डिजीज के कारण तस्मानियाई डैविल प्रजातियों को विलुप्त होने से बचाने के प्रयास के समर्थन के लिए है।
एस.आर. बोम्मई बनाम भारत गणराज्य
'''एस.आर. बोम्मई बनाम यूनियन ऑफ इंडिया''' (1994 AIR 1918 SC: (1994) SCC1 3) के ऐतिहासिक फैसले में भारत के सर्वोच्च न्यायालय ने अनुच्छेद 356 और इससे जुड़े विभिन्न प्रावधानों पर विस्तार से चर्चा की थी। अनुच्छेद 356 के दुरुपयोग को इस फैसले के द्वारा रोक दिया गया। इस मामले के कारण केन्द्र-राज्य संबंधों पर भारी प्रभाव पड़ा।
मामला
सितम्बर 1988 में कर्नाटक में जनता पार्टी और लोक दल पार्टी ने मिलकर एक नई पार्टी जनता दल बनाकर सरकार बनाने का दावा किया था। जनता दल एसआर बोम्मई के नेतृत्व में राज्य की बहुमत वाली पार्टी बनी थी। मंत्रालय में 13 सदस्यों को रखा गया। लेकिन इसके दो दिन बाद ही जनता दल विधायक के आर मोलाकेरी ने राज्यपाल के समक्ष एक पत्र पेश किया जिसमें उन्होंने बोम्मई के खिलाफ अर्जी दी थी। उन्होंने अपने पत्र के साथ 19 अन्य विधायकों की सहमती पत्र भी जारी किया था।
इसके बाद राज्यपाल पी वेंकटसुबैया ने राष्ट्रपति को एक रिपोर्ट भेजी जिसमें कहा गया था कि सत्ताधारी पार्टी के कई विधायक उनसे खफा हैं। राज्यपाल ने आगे लिखा था कि विधायकों द्वारा समर्थन वापस लेने के के बाद मुख्यमंत्री बोम्मई के पास बहुमत नहीं बचता है जिससे उन्हें सरकार बनाने नहीं दिया जा सकता। यह संविधान के खिलाफ था और उन्होंने राष्ट्रपति से भी सिफारिश की थी कि वह उन्हें अनुच्छेद 356 (1) के तहत शक्ति का प्रयोग करें। राज्यपाल की इस रिपोर्ट के आधार पर केंद्र सरकार ने अनुच्छेद 356 के तहत राष्ट्रपति से घोषणा करवा कर बोम्मई की सरकार को बर्खास्त कर दिया गया।
हालांकि कुछ दिन बाद ही उन्नीस विधायक जिनके हस्ताक्षर के बल पर असंतोष प्रस्ताव पेश किया गया था, उन्होंने यह दावा किया कि पहले पत्र में उनके हस्ताक्षर जाली थे और उन्होंने फिर से अपने गठबंधन को समर्थन देने की पुष्टि की। इसके बाद मामले को लेकर कोर्ट में याचिका दाखिल की गई।
इस मुकदमे के निर्णय में सर्वोच्च न्यायालय ने राज्य की सरकारों को बर्खास्त करने संबंधी अनुच्छेद की व्याख्या की और कहा कि अनुच्छेद 356 के तहत यदि केन्द्र सरकार राज्य में चुनी हुई सरकार को बर्खास्त करती है तो सर्वोच्च न्यायालय सरकार बर्खास्त करने के कारणों की समीक्षा कर सकता है और न्यायालय केंद्र से उस सामग्री को कोर्ट के समक्ष प्रस्तुत करने के लिए कह सकता जिसके आधार पर राज्य की सरकार को बर्खास्त किया गया है।
आगे पढ़ने के लिए Vican Edu App download करें' ==
बैड़िया
यह नगर व्यापार की द्रस्टी से बहुत प्रसिद्ध है यह नगर खरगोन -सनावद मुख्य मार्ग पर स्थित है सनावद से 17 कि.मी. है ! यहा से रावेरखेदी जाने का रास्ता है जो यहाँ से 11 की। मी. है यह नगर खरगोन से 50 की। मी. है यहां पर एशिया की दूसरे नंबर की सबसे बड़ी मिर्ची मंडी है यहां पर दूर-दूर से व्यापारी लाल मिर्ची खरीदने आते हैं
दडमोडी, भिकियासैण तहसील
दडमोडी, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गोबरैन-अराजी गाँव, सहकुंड (भागलपुर)
गोबरैन-अराजी सहकुंड, भागलपुर, बिहार स्थित एक गाँव है।
देलारी रायगढ मण्डल
देलारी रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
गौरा शाहगढ़, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है। सम्बंधित जनगणना कोड: राज्य कोड :09 जिला कोड :135 तहसील कोड : 00720
पुलिस
पुलिस (शुद्ध हिन्दी: आरक्षी या आरक्षक) एक सुरक्षा बल होता है जिसका उपयोग किसी भी देश की अन्दरूनी नागरिक सुरक्षा के लिये ठीक उसी तरह से किया जाता है जिस प्रकार किसी देश की बाहरी अनैतिक गतिविधियों से रक्षा के लिये सेना का उपयोग किया जाता है।
पुलिस के कार्य
पुलिस के मुख्यत: निम्नलिखित कार्य हैं :
(1) अपराधनिरोध एवं अपराधों का विवेचन।
(2) यातायात नियंत्रण
(3) स्थानीय नागरिकों, समितियों, संगठनों और निरिक्षण क्षेत्र में परिवारों के बारे में ज्ञात रखना और उनसे सौहार्दपूर्ण संबंध रखना तथा असामजिक व्यक्तियों और घटनाओं से संबंधित जानकारियों को ध्यान में रखना।
(4) राजनीतिक सूचनाओं का एकत्रीकरण तथा राजनीतिक दृष्टि से महत्वपूर्ण व्यक्तियों की सुरक्षा।
गृहरक्षा विभाग के अन्तर्गत आने वाला विभाग होने से देश की कानून व्यवस्था को संभालने का काम पुलिस के हाथ ही होता है। आपराधिक गतिविधियों को रोकने, अपराधियों को पकड़ने, अपराधियों के द्वारा किये जाने वाले अपराधों की खोजबीन करने, देश की आंतरिक सम्पत्ति की रक्षा करने और जो अपराधी हैं और उनका अपराध साबित करने के लिए पर्याप्त साक्ष्य जुटाना ही पुलिस का कार्य है। अपराधी घोषित करने के बाद पुलिस संबन्धित व्यक्ति को अदालत को सौंपती है। यह न्यायव्यवस्था की एक महत्वपूर्ण कडी़ के रूप में काम करती है, लेकिन किसी अपराधी को सजा देना पुलिस का काम नहीं होता है,सजा देने के लिये अदालतों को पुलिस द्वारा अपराधी के खिलाफ जुटाये गये पुख्ता सबूत और जानकारी पर निर्भर रहना होता है साथ ही इसी जानकारी और सबूतों के आधार पर ही किसी व्यक्ति को अपराधी घोषित किया जा सकता है।
अलग-अलग देशों की पुलिस के पास अलग प्रकार की कानूनी धारायें है और प्रत्येक धारा अलग अलग दंड घोषित करती है।
अपराधनिरोध के अंतर्गत न केवल व्यक्ति एवं संपत्ति संबंधी अपराधों का निरोध होता है वरन् मादक द्रव्यों का तथा गाँजा, भाँग, अफीम, कोकीन के तस्कर व्यापार का निरोध और वेश्यावृत्ति संबंधी अधिनियम को लागू कराने की कार्यवाहियाँ भी सन्निहित हैं। यातायात संबंधी व्यवस्था स्थापन में ट्रेफिक पुलिस द्वारा नगरों में यातायात का सुनियंत्रण एवं मोटर संबंधी अधिनियमों का परिपालन कराने की कार्रवाई की जाती है। इस संबंध में अमरीका आदि में राष्ट्रीय मार्गों पर मोटर साइकिल अथवा मोटर गाड़ियों पर यंत्रों से सुसज्जित पुलिस अधिकारियों द्वारा गश्त कराए जाते हैं। राजनीतिक सूचनाओं के एकत्रीकरण का कार्य देश के भीतर एवं अंतरराष्ट्रीय स्तर पर गुप्तचरों द्वारा होता है। इसके निमित्त देश के भीतर विभिन्न समुदायों एवं वर्गों की राजनीतिक प्रवृत्तियों, गतिविधि एवं नीतियों से संबंधित सूचनाएँ एकत्र की जाती हैं। प्रत्येक युग में राजनीतिक षड्यंत्र एवं हत्याकांड होते रहे हैं और पिछले कुछ वर्षों में विश्व में इस संबंध में अनेक घटनाएँ होने के कारण अपने देश के एवं बाहर के महत्ववाले व्यक्तियों की सुरक्षा का आयोजन प्रत्येक राष्ट्र की पुलिस द्वारा किया जाता है। अंतरराष्ट्रीय स्तर पर मित्र अथवा शत्रु राष्ट्रों की नीतियों के संबंध में सूचनाएँ भी एकत्र की जाती हैं।
अपराधविवेचन के निमित्त निरंतर वैज्ञानिक विधियों और साधनों का प्रयोग हो रहा है। हत्या और बलात्कार से संबंधित विवेचनाओं में रक्त, केश ओर वीर्य के वैज्ञानिक विश्लेषण से सहायता मिलती हैं। जिन अपराधों में आग्नेय आयुधों का व्यवहार होता है उनको विवेचनाओं के निमित्त आग्नेय आयुध से संबंधित विश्लेषण किया जाता है। अंगुलिचिह्न से अपराधों के विवेचन में एक अत्यंत विश्वसनीय साक्ष्य उपलब्ध होता है। अत: प्रत्येक देश में अंगुलिचिह्नों के पर्याप्त अभिलेख एकत्र किए जाते हैं ताकि कालांतर में घटनास्थल पर उपलब्ध अंगुलि चिह्नों की उनसे तुलना की जा सके एवं अपराधों की शोध का कार्य हो सके। पदचिह्नों, हस्तलिपियों आदि का विश्लेषण भी अपराध विवेचन में सहायक होता है। वैज्ञानिक रीति से उन्नतिशील देशों में "लाइ डिटेक्टर" के द्वारा अपराधी की मनोदशा का ज्ञान करते हुए झूठ सच का अनुमान किया जाता है। अनेक देशों में कुत्तों का उपयोग अपराधी का पता लगाने के लिए होता है।
विद्रोह एवं उपद्रवी तत्वों के दमन के निमित्त अनेक अवसरों पर पुलिस को अश्रुवाहक गैस, लाठी अथवा आग्नेय आयुधों का प्रयोग करना पड़ता है। हमारे देश में प्रादेशिक पुलिस का एक अंग, जिसे आर्म पुलिस, प्राविंशिल आर्म कांस्टेबुलरी, स्पेशल आर्म फोर्स आदि नाम विभिन्न प्रदेशों में दिए गए हैं, विशेष आशंकाजनक स्थितियों में मुख्यत: उपद्रवों के दमन के लिए प्रयुक्त होता है। सामान्य प्रशासन अथवा अपराधों की रोकथाम थानों पर नियुक्त सिविल पुलिस द्वारा की जाती है।
सी. आई. डी.
प्रत्येक प्रदेश में अंतर्जनपदीय अथवा अंतप्रदेशीय अपराधों की विवेचना एवं प्रादेशिक स्तर पर राजनीतिक सूचनाओं के एकत्रीकरण और महत्वपूर्ण व्यक्तियों की सुरक्षा का कार्य प्रदेश के गुप्तचर विभाग द्वारा संपन्न होता है। हमारे देश के इंटेलीजैंस ब्यूरो द्वारा राष्ट्रीय स्तर पर राजनीतिक गतिविधियों का निरीक्षण किया जाता है।
खुफिया पुलिस
सामान्य वार्तालाप में जब पुलिस शब्दों का प्रयोग होता है तब किसी छह्मवेशधारी अनुसंधानकर्ता अथवा गुप्त दूत की कल्पना मूर्त होने लगती है। युगों से प्रयोग में आनेवाली इस शब्दावली के द्वारा प्रजाजनों की गतिविधियों का परोक्ष से निरीक्षण करनेवाले राज्य के अधिकारियों का बोध होता है। अपराधों की विवेचना और अपराधियों के कार्यकलापों की जाँच में अनेक ऐसे तत्व निहित होते हैं जिनका प्रत्यक्ष उपायों अथवा विधियों से अनावरण नहीं हो पाता। पुलिस की वेशभूषा देखकर अपराधियों अथवा अपराध के संबंध में जानकारी रखनेवालों के कार्यकलापों और उनके संलापों में स्वाभाविक निरोध उत्पन्न हो जाता है और उनके कारण तथ्यों की विवेचना कठिन हो जाती है। इसलिए यह पद्धति रही है कि छद्मवेश धारण करके घटित अथवा घटनीय अपराधों की विवेचना युक्तिपूर्वक की जाए और साक्ष्य एवं प्रमाणों का एकत्रीकरण किया जाए।
खुफिया पुलिस का उपयोग कालांतर में राजनीतिक प्रवृत्तियों से संबंधित सूचनाएँ प्राप्त करने के लिए भी किया जाने लगा। आज के युग में व्यक्ति अथवा संपत्ति संबंधी अपराधों के अतिरिक्त राजनीतिक एवं सामयिक महत्व की सूचनाएँ प्राप्त करने में खुफिया पुलिस का उपयोग होता है। खुफिया पुलिस हमारे देश में गुप्तचर विभाग के बृहत् संगठन के रूप में आज विद्यमान है। भारत के प्रत्येक प्रदेश में गुप्तचर विभाग मुख्यत: दो अंगों में विभक्त है। एक अंग महत्वपूर्ण अपराधों के अनुशीलन एवं विवेचन का कार्य करता है तथा दूसरा अंग आंतरिक व्यवस्था, सुरक्षा आदि से संबंधित राजनीतिक महत्व की सूचनाएँ एकत्र कता है।
अपराधों को विवेचना में स्थनीय पुलिस भी बहुधा अपने कर्मचारियों अथवा सूचनादाताओं के द्वारा गुप्त विधि से सूचनाएँ एकत्र करती है। ये सूचनादाता यद्यपि पुलिस के कर्मचारी नहीं होते तथापि अपराधविवेचन के लिए पुलिस संगठन के भी अविछिन्न अंग हैं।
सी. आई. डी. अथवा गुप्तचर विभाग के अब अन्य अनेक उपांग हैं जिनके द्वारा अपराधविवेचन में परोक्ष सहायता मिलती है। प्रदेश में केंद्रीय रूप में एवं प्रत्येक जनपद में स्थानीय रूप में अपराधों के रिकार्ड्स रखने का कार्यालय होता है जहाँ महत्वपूर्ण सूचनाएँ उपलब्ध होती हैं। अंगुलियों की छाप, पदचिह्नों की छाप का एक केंद्रीय कार्यालय प्राय: प्रदेशीय सी. आई. डी. के अंतर्गत बना है जहाँ दंडित अपराधियों के अंगुलचिह्नों आदि का रिकार्ड रहता है।
प्रदेशिय सी. आई. डी के वैज्ञानिक विभाग द्वारा अपराध अन्वेषण में वैज्ञानिक विधियों से अर्थात् आग्नेयायुधों के परीक्षण, हस्तलिपि परीक्षण आदि द्वारा सहायता दी जाती है। इसी प्रकार अपराधविवेचन के लिए भारत के कुछ प्रदेशों, जैसे बंगाल, उत्तर प्रदेश आदि में कुत्तों का भी सफलतापूर्वक उपयोग होता है।
भारत के विशेष पुलिस संस्थान द्वारा अखिल भारतीय स्तर पर एवं प्रदेश के गुप्तचर विभाग द्वारा प्रादेशिक स्तर पर शासकीय अधिकारियों के आचरण की जाँच अथवा उनके विरुद्ध किए गए अभियोगों की विवेचना होती है। इसके अतिरिक्त इन्हीं दोनों संगठनों द्वारा धोखादेही, जालसाजो आदि की अंतर्जनपदोय अथवा अंत:प्रादेशिक घटनाओं अथवा अभियोगों की विवेचना की जाती है।
उपर्युक्त विवरण से यह स्पष्ट है कि "खुफिया पुलिस" व्यक्तिसूचक कल्पना का नया संस्करण हो चुका है और आज के युग में "खुफिया पुलिस" विस्तृत बहुअंगी संगठनों का प्रतीक हैं।
अमरीका
अमरीका के 49 राज्यों का कोई केंद्रीय पुलिस शासन नहीं है। केंद्रीय एवं राज्य सरकार, काउंटी शासन, नगरों के और ग्रामीण रूप से पुलिस दल स्थापित दल हैं। 20वीं सदी के मध्य में ऐसे सवैतनिक अथवा अर्धवैतनिक पुलिस कर्मचारियों की कुल संख्या लगभग पौने दो लाख थी। न्यूयार्क सरीखे नगर से स्थानीय पुलिस का प्रत्येक 20 हजार व्यक्ति पर एक अथवा दो पुलिस कर्मचारी का अनुपात था। दूसरे महायुद्ध का आरंभ होने तक प्रत्येक राज्य ने अपना एक छोटा-मोटा पुलिस समुदाय निर्मित कर लिया था। केंद्रीय रूप से केवल फेडरल ब्यूरो ऑव इनवेस्टीगेशन नाम की संस्था ही काम करती है। पुलिस कर्मचारियों की संख्या अपेक्षाकृत कम होते हुए भी अमरीकन पुलिस प्रचुर साजसज्जा, मोटर गाड़ियों और आदेशवाहक साधनों से युक्त हैं और इसलिए कार्यकुशल हैं।
यूके
सन् 1829 में स्थापित मैट्रोपालिटन पुलिस ब्रिटेन के कुशल आधुनिक पुलिस शासन की प्रतीक है। अन्य नगरों और काउंटियों में स्थानीय काउंटी कौंसिल नियुक्त चीफ कांस्टेबिल एवं कांस्टेबिल पुलिस शासन के स्तंभ है। मैट्रोपालिटन पुलिस की संख्या सन् 1948 में लगभग 20 हजार थी। इसके अतिरिक्त काउंटी और नगरों के पुलिस दल की संया लगभग 48 हजार थी। स्काटलैंड यार्ड मैट्रोपालिटन पुलिस का मुख्यालय है और यहाँ के चतुर कर्मचारी, साजसज्जा और सूचनाएँ ब्रिटिश पुलिस का गौरव बढ़ाती है।
इंग्लैड अथवा अमरीका की पुलिस का जनता के प्रति दृष्टिकोण विश्वास और सम्मानपूर्ण हैं। सन् 1829 में इंग्लैंड में राबर्ट पील ने पुलिस का संगठन किया था। तब जनता ने पुलिस को पील के गुंडों का गिरोह कहा था। किंतु आज ब्रिटेन का पुलिसमैन वहाँ का लोकप्रिय अधिकारी है। वहाँ के कानून में पुलिस कर्मचारी के प्रति अविश्वास की मूलभूत धारणा नहीं है। दुर्भाग्य से अंग्रेजों के दो शताब्दी के शासन में भारतीय पुलिस को जनप्रेरणाओं के दमन के निमित्त व्यवहृत किया गया। परिणामस्वरूप, भारतवर्ष में पुलिस को सामान्यत: अविश्वास की दृष्टि से देखा जाता है। भारतवर्ष का साक्ष्य संबंधी अधिनियम, जिसमें पुलिस के निम्न अथवा उच्च पदाधिकारी के समक्ष की गई अपराधस्वीकृति अमान्य ठहराई गई है, इस बात के ज्वलंत प्रमाण है कि पुलिस की सत्यशीलता पर उस अधिनियम के रचयिताओं ने कितना अविश्वास किया था। लंदन अथवा अमरीकन पुलिस के सामान्य पदाधिकारी तक का कथन इस बात का प्रमाण माना जाता है कि अपराधी ने उसके सम्मुख अपराध स्वीकार किया हैं। इसके विपरीत हमारे देश के साक्ष्य अधिनियम के अंतर्गत पुलिस के महानिरीक्षक तक का कथन अपराधी की स्वीकारोकित को प्रमाणित करने के लिए अमान्य है। नए युग और नई पुलिस के विन्यास के निमित्त उक्त अधिनियम में और पुलिस के प्रति जनता के दृष्टिकोण में संशोधन परम आवश्यक है।
कान्हाचट्टी
अफीम की खेती को लेकर कान्हाचट्टी प्रखंड चर्चे में रहता है। आए दिनों इस प्रखंड में अफीम व गांजा की खेती नष्ट किए जाने की खबर आती रहती है । यह क्षेत्र उग्रवाद को लेकर भी सुर्खियों में रहता है।
कैंडीनगर
कान्हाचट्टी प्रखंड मुख्यालय से थोड़ी ही दूर पर स्थित है- कैंडीनगर। कैंडीनगर परगना में खरवार राजा का शासन था। खरवारों के प्रसिद्ध शासक रोहतास गढ़ के राजा प्रताप धवल देव के वंशज कैंडी परगना के राजा थे। ये रामगढ़ राज के रिश्तेदार भी थे।खरवारों ने इस परगना में लगभग 200 वर्षों तक शासन किया।
कैंडीनगर पर कभी नहीं हुआ हमला : कैंडी परगना में कभी हमला नहीं हुआ। छोटी सल्तनत होने के कारण यह महफूज रहा। अब इस परिवार का कोई वंशज नहीं है। कभी हमेशा रोशन रहने वाला राजा गढ़ में अब कोई दिया जलाने वाला नहीं है। सल्तनत तो कब की बिखर चुकी है।
इस राज परिवार के बारे में ग्रामीणों में एक कहानी प्रचलित है। कहते हैं कि केड़ीनगर के खरवार राजा पगड़ी बांधने व सजने- संवरने के शौकीन थे। इसके लिए वे दूर-दूर तक मशहूर थे। उन्हें राज विस्तार पर होने वाले एक अहम बैठक में शामिल होने के लिए पदमा किला जाना था। वहां कई राजाओं का जुटान था। लेकिन पगड़ी के शौकीन कैंडीनगर राजा ने पगड़ी संवारने में ही रात बिता दी। इसके कारण वे समय से पदमा नहीं पहुंच पाए। जब पहुंचे तो काफी देर हो चुकी थी। इसका फायदा रामगढ़ राजा को मिला। केड़ीनगर राजा को भारी क्षति हुई। इसके बाद खरवार राजा की सल्तनत मात्र 10 कोस में सिमटकर रह गई। तारकेश्वर सिंह राज परिवार के अंतिम वंशज थे।
एक बड़े टीले में राजा का गढ़ था जो अब खंडहर में बदल गया है।
सन्दर्भ
* Kanhachatti News - the rule of the khawaras was never ... - Bhaskar
भारतेन्दु हरिश्चंद्र
भारतेन्दु हरिश्चन्द्र (9 सितंबर 1850-6 जनवरी 1885) आधुनिक हिंदी साहित्य के पितामह कहे जाते हैं। वे हिन्दी में आधुनिकता के पहले रचनाकार थे। इनका मूल नाम 'हरिश्चन्द्र' था, 'भारतेन्दु' उनकी उपाधि थी। उनका कार्यकाल युग की सन्धि पर खड़ा है। उन्होंने रीतिकाल की विकृत सामन्ती संस्कृति की पोषक वृत्तियों को छोड़कर स्वस्थ परम्परा की भूमि अपनाई और नवीनता के बीज बोये। हिन्दी साहित्य में आधुनिक काल का प्रारम्भ भारतेन्दु हरिश्चन्द्र से माना जाता है। भारतीय नवजागरण के अग्रदूत के रूप में प्रसिद्ध भारतेन्दु जी ने देश की गरीबी, पराधीनता, शासकों के अमानवीय शोषण का चित्रण को ही अपने साहित्य का लक्ष्य बनाया। हिन्दी को राष्ट्र-भाषा के रूप में प्रतिष्ठित करने की दिशा में उन्होंने अपनी प्रतिभा का उपयोग किया। ब्रिटिश राज की शोषक प्रकृति का चित्रण करने वाले उनके लेखन के लिए उन्हें युग चारण माना जाता है।
भारतेन्दु बहुमुखी प्रतिभा के धनी थे। हिन्दी पत्रकारिता, नाटक और काव्य के क्षेत्र में उनका बहुमूल्य योगदान रहा। हिन्दी में नाटकों का प्रारम्भ भारतेन्दु हरिश्चन्द्र से माना जाता है। भारतेन्दु के नाटक लिखने की शुरुआत बंगला के विद्यासुन्दर (1867) नाटक के अनुवाद से होती है। यद्यपि नाटक उनके पहले भी लिखे जाते रहे किन्तु नियमित रूप से खड़ीबोली में अनेक नाटक लिखकर भारतेन्दु ने ही हिन्दी नाटक की नींव को सुदृढ़ बनाया। उन्होंने 'हरिश्चन्द्र चन्द्रिका', 'कविवचनसुधा' और 'बाला बोधिनी' पत्रिकाओं का संपादन भी किया। वे एक उत्कृष्ट कवि, सशक्त व्यंग्यकार, सफल नाटककार, जागरूक पत्रकार तथा ओजस्वी गद्यकार थे। इसके अलावा वे लेखक, कवि, सम्पादक, निबन्धकार, एवं कुशल वक्ता भी थे। भारतेन्दु जी ने मात्र चौंतीस वर्ष की अल्पायु में ही विशाल साहित्य की रचना की। उन्होंने मात्रा और गुणवत्ता की दृष्टि से इतना लिखा और इतनी दिशाओं में काम किया कि उनका समूचा रचनाकर्म पथदर्शक बन गया।
उन्होंने अंग्रेज़ी शासन के तथाकथित न्याय, जनतंत्र और उनकी सभ्यता का पर्दाफाश किया। उनके इस कार्य की सराहना करते हुए डा. रामविलास शर्मा ने लिखते हैं- "' देश के रूढ़िवाद का खंडन करना और महंतों, पंडे-पुरोहितों की लीला प्रकट करना निर्भीक पत्रकार हरिश्चन्द्र का ही काम था। '"
जीवन परिचय
भारतेन्दु हरिश्चन्द्र का जन्म ९ सितम्बर, १८५० को काशी के एक प्रतिष्ठित वैश्य परिवार में हुआ। उनके पिता गोपालचंद्र एक अच्छे कवि थे और 'गिरधरदास'उपनाम से कविता लिखा करते थे। १८५७ में प्रथम भारतीय स्वतंत्रता संग्राम के समय उनकी आयु ७ वर्ष की होगी। ये दिन उनकी आँख खुलने के थे। भारतेन्दु का कृतित्व साक्ष्य है कि उनकी आँखें एक बार खुलीं तो बन्द नहीं हुईं। उनके पूर्वज अंग्रेज-भक्त थे, उनकी ही कृपा से धनवान हुये थे। हरिश्चंद्र पाँच वर्ष के थे तो माता की मृत्यु और दस वर्ष के थे तो पिता की मृत्यु हो गयी। इस प्रकार बचपन में ही माता-पिता के सुख से वंचित हो गये। विमाता ने खूब सताया। बचपन का सुख नहीं मिला। शिक्षा की व्यवस्था प्रथापालन के लिए होती रही। संवेदनशील व्यक्ति के नाते उनमें स्वतन्त्र रूप से देखने-सोचने-समझने की आदत का विकास होने लगा। पढ़ाई की विषय-वस्तु और पद्धति से उनका मन उखड़ता रहा। क्वींस कॉलेज, बनारस में प्रवेश लिया, तीन-चार वर्षों तक कॉलेज आते-जाते रहे पर यहाँ से मन बार-बार भागता रहा। स्मरण शक्ति तीव्र थी, ग्रहण क्षमता अद्भुत। इसलिए परीक्षाओं में उत्तीर्ण होते रहे। बनारस में उन दिनों अंग्रेजी पढ़े-लिखे और प्रसिद्ध लेखक - राजा शिवप्रसाद 'सितारेहिन्द' थे, भारतेन्दु शिष्य भाव से उनके यहाँ जाते। उन्हीं से अंग्रेजी सीखी। भारतेन्दु ने स्वाध्याय से संस्कृत, मराठी, बंगला, गुजराती, पंजाबी, उर्दू भाषाएँ सीख लीं।
उनको काव्य-प्रतिभा अपने पिता से विरासत के रूप में मिली थी। उन्होंने पांच वर्ष की अवस्था में ही निम्नलिखित दोहा बनाकर अपने पिता को सुनाया और सुकवि होने का आशीर्वाद प्राप्त किया-
धन के अत्यधिक व्यय से भारतेंदु जी ॠणी बन गए और दुश्चिंताओं के कारण उनका शरीर शिथिल होता गया। परिणाम स्वरूप १८८५ में अल्पायु में ही मृत्यु ने उन्हें ग्रस लिया।
भारतेन्दु के वृहत साहित्यिक योगदान के कारण ही १८५७ से १९०० तक के काल को भारतेन्दु युग के नाम से जाना जाता है। आचार्य रामचंद्र शुक्ल के अनुसार,
पंद्रह वर्ष की अवस्था से ही भारतेन्दु ने साहित्य सेवा प्रारम्भ कर दी थी। अठारह वर्ष की अवस्था में उन्होंने 'कविवचनसुधा' नामक पत्रिका निकाली, जिसमें उस समय के बड़े-बड़े विद्वानों की रचनाएं छपती थीं। वे बीस वर्ष की अवस्था में ऑनरेरी मैजिस्ट्रेट बनाए गए और आधुनिक हिन्दी साहित्य के जनक के रूप मे प्रतिष्ठित हुए। उन्होंने 1868 में 'कविवचनसुधा', 1873 में 'हरिश्चन्द्र मैगजीन' और 1874 में स्त्री शिक्षा के लिए 'बाला बोधिनी' नामक पत्रिकाएँ निकालीं। साथ ही उनके समांतर साहित्यिक संस्थाएँ भी खड़ी कीं। वैष्णव भक्ति के प्रचार के लिए उन्होंने 'तदीय समाज' की स्थापना की थी। राजभक्ति प्रकट करते हुए भी, अपनी देशभक्ति की भावना के कारण उन्हें अंग्रेजी हुकूमत का कोपभाजन बनना पड़ा। उनकी लोकप्रियता से प्रभावित होकर काशी के विद्वानों ने १८८० में उन्हें 'भारतेंदु'(भारत का चंद्रमा) की उपाधि प्रदान की। हिन्दी साहित्य को भारतेन्दु की देन भाषा तथा साहित्य दोनों ही क्षेत्रों में है। भाषा के क्षेत्र में उन्होंने खड़ी बोली के उस रूप को प्रतिष्ठित किया जो उर्दू से भिन्न है और हिन्दी क्षेत्र की बोलियों का रस लेकर संवर्धित हुआ है। इसी भाषा में उन्होंने अपने सम्पूर्ण गद्य साहित्य की रचना की। साहित्य सेवा के साथ-साथ भारतेंदु जी की समाज-सेवा भी चलती रही। उन्होंने कई संस्थाओं की स्थापना में अपना योग दिया। दीन-दुखियों, साहित्यिकों तथा मित्रों की सहायता करना वे अपना कर्तव्य समझते थे।
कहानी
अद्भुत अपूर्व स्वप्न
वर्ण्य विषय
भारतेंदु जी की यह विशेषता रही कि जहां उन्होंने ईश्वर भक्ति आदि प्राचीन विषयों पर कविता लिखी वहां उन्होंने समाज सुधार, राष्ट्र प्रेम आदि नवीन विषयों को भी अपनाया। भारतेंदु की रचनाओं में अंग्रेजी शासन का विरोध, स्वतंत्रता के लिए उद्दाम आकांक्षा और जातीय भावबोध की झलक मिलती है। सामन्ती जकड़न में फंसे समाज में आधुनिक चेतना के प्रसार के लिए लोगों को संगठित करने का प्रयास करना उस जमाने में एक नई ही बात थी। उनके साहित्य और नवीन विचारों ने उस समय के तमाम साहित्यकारों और बुद्धिजीवियों को झकझोरा और उनके इर्द-गिर्द राष्ट्रीय भावनाओं से ओत-प्रोत लेखकों का एक ऐसा समूह बन गया जिसे भारतेन्दु मंडल के नाम से जाना जाता है।
विषय के अनुसार उनकी कविता शृंगार-प्रधान, भक्ति-प्रधान, सामाजिक समस्या प्रधान तथा राष्ट्र प्रेम प्रधान है।
शृंगार रस प्रधान भारतेंदु जी ने शृंगार के संयोग और वियोग दोनों ही पक्षों का सुंदर चित्रण किया है। वियोगावस्था का एक चित्र देखिए-
भक्ति प्रधान भारतेंदु जी कृष्ण के भक्त थे और पुष्टि मार्ग के मानने वाले थे। उनको कविता में सच्ची भक्ति भावना के दर्शन होते हैं। वे कामना करते हैं -
राष्ट्र-प्रेम प्रधान भारतेंदु जी के काव्य में राष्ट्र-प्रेम भी भावना स्पष्ट दृष्टिगोचर होती है। भारत के प्राचीन गौरव की झांकी वे इन शब्दों में प्रस्तुत करते हैं -